ওয়েব ডেস্ক: বৃষ্টি ভেজা পথে ছড়িয়ে থাকা শিউলি আগেই জানান দিয়েছিল উত্সব আসছে। সেই অপেক্ষার প্রহর শেষ। পিতৃপক্ষের শেষে শুরু হল দেবী পক্ষের। ভোরের আলো ফোটার আগেই রেডিওতে বেজে উঠল মহিষাসুরমর্দিনী। বীরেন্দ্র কৃষ্ণ ভদ্রের পাঠ আর গঙ্গার ঘাটে পূর্ব পুরুষকে স্মরণের মধ্যে দিয়ে শুরু হয়ে গেল প্রাণের উত্সবের। শরতের শুরুতেই এবার উমা আসছেন ঘরে। যাই - যাই করেও  থেকে যাওয়া বৃষ্টি আর আর মাঝে মধ্যে মেঘ সরিয়ে ওঠা রোদের লুকোচুরির মাঝেই দেবী এবার  বন্দনার প্রস্তুতি। আগমনীর সুর বেজে উঠেছে মনের কোনে। পিতৃপক্ষের শেষে দেবী পক্ষের শুরু। নিয়ম মেনেই পূর্ব পুরুষকে স্মরণ গঙ্গার ঘাটে। তিথি-নক্ষত্রের হিসেব যাই বলুক না কেন, ভোরের আলো ফুটতেই অগুণতি মানুষ হাজির গঙ্গার ঘাটে। দুর্ঘটনা এড়াতে কড়া নজর প্রশাসনের। কড়া নিরাপত্তার চাদরে মুড়ে ফেলা হয়েছে গোটা এলাকা।